Egyptiske dommere trekker seg fra sak mot utlendinger
Det opplyser kilder i det egyptiske rettsvesenet. Det er ikke kjent hvorfor dommerne har trukket seg. Vanlig prosedyre når slikt skjer, er at saken blir sendt videre til en ankedomstol, som utnevner nye dommere. I alt 43 utenlandske personer som har vært engasjert i prodemokratiske organisasjoner, er tiltalt i saken. 19 av dem er amerikanerne, men også en norsk Høyre-mann er blant de tiltalte. Det første rettsmøtet ble holdt søndag, men saken ble da utsatt, noe som har skapt håp om at det går mot en diplomatisk løsning utenom rettsapparatet. Kun 14 av de tiltalte møtte fram under rettsmøtet. Alle avviste at de hadde gjort noe ulovlig. USAs utenriksminister Hillary Clinton sa tirsdag at USA og Egypt er i ferd med å finne en løsning på striden. Hun vedgår at samtalene er intense og vanskelige, men mener å se framskritt. Clinton vil ikke gå i detalj om hva dette innebærer, ettersom hun tror det kan skade forhandlingene.
Dommerne i saken mot 43 utenlandske politiske aktivister, deriblant en nordmann, skal ha trukket seg.